Държавен вестник, бр. 16, 2018 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  16
Облъчвани лица
Предназначение на помещенията и те-
риторията
Продължител-
ност на облъчва-
нето (брой часо-
ве за година)
Максимална проект-
на стойност на мощ-
ността на дозата (*)
Професионално 
облъчвани лица
Помещения за постоянно пребиваване 
на персонал от категория А в обекти с 
ИЙЛ
1700 h
5 µSv/h
Помещения за временно пребиваване 
на персонал от категория А в обекти с 
ИЙЛ
850 h
10 µSv/h
Помещения в обекти с ИЙЛ, където 
пребивава персонал от категория Б
2000 h
1 µSv/h
Лица от населе-
нието
Всякакви други помещения и терито-
рии в страната
8800 h
0,05 µSv/h
(*) Облъчването от естествения радиационен фон не се отчита при проектиране на лъчезащитни 
конструкции.
12. За оптимизация на радиационната защита 
контролните проектни нива за измеряеми опе-
ративни величини в работните помещения на 
дадено ядрено съоръжение или обект с ИЙЛ се 
определят въз основа на дозовите ограничения 
за професионално облъчвани лица и лица от 
населението, които се обосновават в съответния 
проект.
13. Въвеждане в експлоатация на ядрена 
централа се извършва съгласно изискванията 
на Наредбата за осигуряване безопасността на 
ядрените централи и след получаване на раз-
решение за въвеждане в експлоатация по реда, 
определен в Наредбата за реда за издаване на 
лицензии и разрешения за безопасно използване 
на ядрената енергия.
Преди въвеждането в експлоатация на яд-
рена централа се разработват и съгласуват с 
компетентните държавни органи програма за 
радиационна защита на персонала и програма 
за радиационен мониторинг на околната среда.
14. Въвеждане в експлоатация на обект с ИЙЛ 
се извършва по реда, определен в Наредбата за 
реда за издаване на лицензии и разрешения за 
безопасно използване на ядрената енергия. 
Приложение № 11 
към чл. 136, ал. 2
Специфични изисквания при съхраняването на 
радиоактивни вещества в хранилища
1. Специално оборудвани хранилища за съхра-
няване на радиоактивни вещества се разполагат 
като правило в помещения, разположени на най-
ниските етажи в сградите на обектите (сутерен, 
първи етаж) или в обособени части от сградите.
В хранилищата се поддържа подходяща тем-
пература, така че да се изключи възможността 
за увреждане на съхраняваните радиоактивни 
вещества (закрити или открити източници, ра-
диоактивни материали) и техните опаковки или 
контейнери поради замръзване или прегряване.
Оборудването на помещения за съхранение на 
открити източници трябва да отговаря на изис-
кванията за оборудване на помещения за работа 
от съответния клас, но не по-нисък от клас II.
2. Съоръженията за съхраняване на радио-
активни вещества (ниши, кладенци, сейфове и 
др.) се конструират така, че при поставяне или 
изваждане на отделни източници персоналът 
да не се подлага на облъчване от останалите 
източници в хранилището.
В хранилищата вратите на отделните секции 
с радиоактивни вещества, както и опаковките 
(контейнерите) с радиоактивни вещества тряб-
ва да се отварят без усилие и да имат трайна 
маркировка, на която се отбелязват видът на 
радионуклидите и тяхната активност.
В обекта се поддържа карта (схема) за акту-
алното разположение на източниците в храни-
лището на дадено предприятие.
Стъклени съдове, съдържащи радиоактивни 
течности, се поставят в метални или пластмасови 
опаковки (съдове), чиято вместимост да може да 
поеме цялата съхранявана течност, в случай че 
се наруши целостта на първичния стъклен съд.
3. Радиоактивни вещества, при чието съхра-
няване е възможно отделяне на радиоактивни 
газове, пари или аерозоли, се съхраняват в 
специални закрити шкафове, боксове и камери 
с очистващи филтри, направени от негорими 
материали, с отвеждане на образуващите се 
газове към смукателна вентилационна система.
4. При пренасяне на радиоактивни вещества 
от хранилища в помещения, сгради и по тери-
торията на обекта се използват контейнери и 
други специални съоръжения за манипулиране 
и преместване, като се спазват правилата за 
радиационна защита и се вземат под внимание 
физическото състояние, активността и видът на 
източниците, интензитетът на йонизиращите 
лъчения, габаритите и теглото на опаковките/
контейнерите.
5. Предприятията, които съхраняват радио­
активни вещества, са длъжни да осигурят 
физическа защита на хранилищата, така че да 
бъде изключена възможността за загуба, кражба 
или безконтролно използване на съхраняваните 
източници.
Предприятията са длъжни да осигуряват по-
жарна и аварийна безопасност на хранилищата, 
които стопанисват.